Klokken 21 mandag aften begynder EM-kampen, hvor Island møder Englang i ottendedelsfinalen. Det er uventet, at Island ville nå så langt, da landet aldrig tidligere er kommet så langt i et mesterskab. Mange islændinge er taget til Frankrig for at heppe på deres landshold under EM. Men ikke alle kan tage afsted. En stor gruppe islændinge fra Aalborg er lige nu samlet på The Old Irish Pub i Aalborg, hvor de ser kampen sammen. Stemningen er i top, selvom Island ikke er favoritter til at vinde. Hvis det lykkedes, så har de sikret sig en plads i kvartfinalen.

Referat:
Stemningen er i top på The Old Irish Pub i Aalborg før Islands kamp mod England.